CELEX: 62007TO0012
Language: hu
Date: 2007-05-03 00:00:00
Title: Az Elsőfokú Bíróság elnökének 2007. május 3-i végzése. # Polimeri Europa SpA kontra az Európai Közösségek Bizottsága. # Ideiglenes intézkedés - Verseny - Ideiglenes intézkedések iránti kérelem - Harmadik személyekkel szembeni meghagyás - Elfogadhatatlanság. # T-12/07 R. sz. ügy

Az Elsőfokú Bíróság elnökének 2007. május 3‑i végzése – Polimeri Europa kontra Bizottság
      (T‑12/07. R. sz. ügy)
      „Ideiglenes intézkedés iránti eljárás – Verseny – Ideiglenes intézkedések iránti kérelem – Harmadik személyekkel szembeni meghagyás – Elfogadhatatlanság”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            „Fumus boni iuris” – Sürgősség – Kumulatív jelleg – Az ügyben szereplő érdekek összességének mérlegelése (EK 225. cikk, (1) bekezdés,
            EK 242. és EK 243. cikk; z Elsőfokú Bíróság eljárási szabályzata, 104. cikk, 2. §) (vö. 33–35. pont)
      2.                     Ideiglenes intézkedés iránti kérelem – Ideiglenes intézkedések – A Bizottság elleni meghagyás iránti kérelem, arra vonatkozóan,
            hogy a hatáskörébe nem tartozó intézkedéseket hozzon az eljárásban részt nem vevő harmadik személlyel szemben – Elfogadhatatlanság
            (EK 243. cikk; 1/2003 tanácsi rendelet, 8., 9. és 23. cikk, (2) bekezdés, b) és c) pont; 773/2004 bizottsági rendelet, 8. cikk)
            (vö. 50–54. pont)
      3.                     Ideiglenes intézkedés iránti kérelem – Elfogadhatósági feltételek – Keresetlevél – Alaki követelmények (az Elsőfokú Bíróság
            eljárási szabályzata, 44. cikk, 1. §, d) pont és 104. cikk, 3. §) (vö. 56–58. pont)
      4.                     Ideiglenes intézkedés iránti kérelem – Ideiglenes intézkedések – Az elrendelés feltételei – A felperesnek a kért intézkedés
            elrendeléséhez fűződő érdeke (EK 243. cikk; az Elsőfokú Bíróság eljárási szabályzata, 104. cikk, 2. §) (vö. 59. pont)
      Tárgy
      
         Ideiglenes intézkedések iránti kérelem, mindenekelőtt arra vonatkozóan, hogy az Elsőfokú Bíróság kötelezze a Bizottságot arra,
                  hogy – akár szankció terhe mellett ‑ előírja a Manufacture française des pneumatiques Michelin‑nek, hogy semmilyen módon ne
                  használja, bármilyen célra irányuljon is, az EK 81. cikk és az EGT‑megállapodás 53. cikke értelmében indult eljárás (COMP/F38.638.
                  – „butadién gumi és polimerizációs emulzióval előállított butadién-sztirol gumi”‑ügy) keretében 2006. április 6‑án elfogadott
                  és a 2006. november 6‑i COMP/F2/D (2006) 1095 bizottsági határozatot követően az említett társaságnak továbbított kifogásközlés
                  nem bizalmas változatában szereplő információkat, továbbá, hogy kötelezze a Bizottságot arra, hogy küldje el a meghozandó
                  végzés másolatát a Manufacture française des pneumatiques Michelin‑nek, és végül hogy az Elsőfokú Bíróság elnöke által szükségesnek
                  tartott bármilyen egyéb intézkedést tegyen meg.
               
            Rendelkező rész
      1)         Az Elsőfokú Bíróság elnöke az ideiglenes intézkedés iránti kérelmet elutasítja.
      2)         Az Elsőfokú Bíróság elnöke a költségekről jelenleg nem határoz.